**Petteri Koponen** (s. 13. huhtikuuta 1988 Helsinki) on suomalainen uransa lopettanut koripalloilija. Hän edustaa vuodesta 2021 alkaen Helsinki Seagullsia.

Vuosina 2004–2008 Koponen pelasi Korisliigassa Espoon Hongassa voittaen kaksi Suomen-mestaruutta. Vuoden 2007 NBA:n varaustilaisuudessa Koponen valittiin ensimmäisellä kierroksella. Vuonna 2008 Koponen siirtyi pelaamaan italialaiseen Virtus Bolognaan ja vuonna 2012 venäläiseen Himkiin, jota hän edusti vuoteen 2016. Suomen koripallomaajoukkueessa Koponen on pelannut vuodesta 2006 lähtien.

Vuonna 2007 Koponen valittiin Vuoden nuoreksi urheilijaksi, vuosina 2008 ja 2011–2016 Vuoden koripalloilijaksi, maaliskuussa 2013 Euroliigan viikon pelaajaksi ja kaudella 2014–2015 Euroliigan tähdistöviisikkoon sekä VTB-liigan parhaaksi kuudenneksi pelaajaksi. Koponen lopetti uransa EM-kisoihin 2022, jotka päättyivät Suomen osalta puolivälieriin.

Ura
---

### Malmin Super-Koris (1996–2004)

Koponen aloitti koripallon pelaamisen Malmin Super-Koriksessa. Hän ei aluksi pitänyt koripallosta, mutta hänen äitinsä pyrki viemään hänet harjoituksiin. Itse asiassa Koponen vihasi koripalloa, koska hänen täytyi olla päivittäin salilla. Lapsena hän halusi tulla jalkapalloilijaksi, mutta tie vei hänet koripalloilijaksi. Koponen oli nuorena jo hyvä pelaaja, muttei mitenkään erinomainen. Hän pelasi Malmin Super-Koriksen paidassa B-junioreihin saakka.

### Honka (2004–2007)

Koposen ollessa 16-vuotias Hongan silloinen päävalmentaja Mihailo Pavićević kysyi Koposelta, haluaisiko hän tulla pelaamaan Hongan edustusjoukkueeseen. Tuolloin ihmiset pitivät Koposta liian pienikokoisena ja liian nuorena, mutta Koponen suostui silti liittymään Hongan joukkueeseen.

Koposen kaksi ensimmäistä kautta menivät totutellessa ilmapiiriin. Kaudella 2004–2005 hän pelasi 14 ottelua 1,5 pisteen ja 0,4 syötön ottelukohtaisilla keskiarvoilla. Vastuuta annettiin kuitenkin jo tuolloin, sillä Koponen pistettiin puolustamaan Aleksandar Đorđevićia kansainvälisen cupin ottelussa Scavolini Pesaroa vastaan. Kaudella 2005–2006 Koposen peliaika kasvoi yli 12 minuuttiin ottelua kohden. Hän pelasi 26 ottelua, joissa hän teki 4,8 pistettä ja antoi 0,7 syöttöä ottelua kohden. Honka pääsi kauden päätteeksi pudotuspeleihin, joissa joukkueen voittokulku pysähtui välierissä Lappeenrannan NMKY:n voittaessa otteluparin voitoin 3–1. Pronssiotteluissa Honka voitti Namika Lahden yhteiskorein 201–168. Viimeisessä osaottelussa Koponen oli joukkueensa parhaimpia pistemiehiä ja teki kymmenen pistettä.

Kesän 2006 aikana Koponen harjoitteli paljon ja nousi ikätovereidensa ohi kehityksessä. Samalla Suomen koripallomaajoukkueen päävalmentaja Henrik Dettmann valitsi hänet maajoukkueeseen, mikä tuli yllätyksenä Koposelle. Kaudeksi 2006–2007 Pavićević päätti olla hankkimatta joukkueeseen amerikkalaista takamiestä, koska hän halusi ottaa riskin ja antaa Koposelle enemmän vastuuta. Kausi sujui Koposen osalta hyvin, ja entinen NBA-pelaaja Jerry West tuli Suomeen katsomaan Koposen peliä. Vaikka Koposen johtama Honka hävisi Westin seuraaman ottelun, West oli tyytyväinen Koposen otteisiin ja kutsui hänet Nike Hoop Summitiin, jossa maailman lupaavimmat nuoret pelaavat Yhdysvaltain alle 19-vuotiaiden maajoukkuetta vastaan. Ottelu järjestettiin huhtikuussa, joten Koponen joutui olemaan poissa osasta Korisliigan otteluista. Muun maailman joukkueen harjoituksissa Koponen vakuutti valmentajan, ja hänet nostettiin otteluun aloittavaksi takamieheksi. Itse ottelussa Koponen pelasi eniten koko joukkueesta ja toimi joukkueen kapteenina yhdessä Omri Casspin kanssa. Yhdysvaltain joukkue voitti ottelun luvuin 100–80 ja Koponen keräsi 31 minuutissa seitsemän pistettä ja antoi kuusi syöttöä.

Koponen palasi Korisliigaan finaaleihin, joissa Honka oli saanut vastaansa Namika Lahden. Honka voitti loppuottelusarjan suoraan voitoin 3–0 ja pääsi juhlimaan Suomen mestaruutta. Viimeisessä ottelussa Koponen oli joukkueensa parhaimpia pistemiehiä tehtyään 14 pistettä. Pelin odotettiin jo olevan Koposen viimeinen Korisliigassa.

### NBA:n varaustilaisuus ja kesäliiga (2007)

*Pääartikkeli: NBA:n varaustilaisuus 2007*
Koponen vahvisti kesäkuussa 2007 ilmoittautuvansa NBA:n varaustilaisuuteen. Alun perin Koponen sanoi, ettei lähde varaustilaisuuteen, jos häntä ei valita kolmenkymmenen ensimmäisen pelaajan joukossa. Ennen varaustilaisuutta Koponen kävi lukuisten joukkueiden testattavana. Ensimmäisenä pelaajana varattiin Greg Oden, joka siirtyi Portland Trail Blazersin riveihin. Sama joukkue ilmoitti halunsa varata Koponen, mutta ei uskaltanut varata häntä, koska heidän varausvuoronsa olisi ollut vasta 37. Muista joukkueista Boston Celtics oli ilmoittanut halunsa varata Koponen, ja sen vuoro tuli 32:ntena. Tämän takia Portland pyysi Philadelphia 76ersia varaamaan Koposen. Philadelphia tekikin näin ja varasi Koposen 30:ntenä pelaajana. Pian varauksen jälkeen Portland osti Koposen oikeudet. Samalla Koposesta tuli historian ensimmäinen suomalainen ykköskierroksen NBA-varaus.

NBA:n kesäliigassa Koposen peliaika jäi vähäiseksi Monty Williamsin valmentamassa joukkueessa. Portlandin takamiehinä pelasivat lähinnä Taurean Green ja Sergio Rodríguez, joten Koponen joutui yleensä pelaamaan heittävänä takamiehenä. Kahdessa viimeisessä voittoon päättyneessä ottelussa Koponen pääsi pelaamaan enemmän takamiehenä ja paikallinen mediakin kehui Koposen peliä. Kesäliigan aikana Portlandin valmentaja Nate McMillan kertoi, että he aikovat pitää Koposen Euroopassa vielä yhden kauden ajan.

### Viimeinen kausi Hongassa ja kesäliiga (2007–2008)

Koponen ajatteli siirtyvänsä Eurooppaan kaudeksi 2007–2008, mutta koska hän olisi saattanut jäädä Euroopassa pienemmälle peliajalle, valitsi hän Hongan. Tämä oli myös Portlandin toive. Joulukuussa 2007 Koponen sai aivotärähdyksen ottelussa Team Componentaa vastaan. Aivotärähdys ei kuitenkaan osoittautunut pahaksi, ja Koponen pääsi parin viikon poissaolon jälkeen takaisin kentille. Hän johdatti Hongan pudotuspeleihin oltuaan koko sarjan paras suomalainen korintekijä. Ensimmäisellä pudotuspelikierroksella Honka sai vastaansa Namika Lahden. Ensimmäisten pelien perusteella Lahden päävalmentaja Sami Toiviainen kehui Koposen kehittyneen paljon jopa viimeisten runkosarjapelien jälkeen. Honka voitti otteluparin, ja välierissä vastaan tuli Lappeenrannan NMKY. Koposen oikea sormi murtui välierissä Lappeenrantaa vasteen, mutta sormea ei silti tarvinnut leikata. Sormi tuettiin ja Koponen pääsi pelaamaan viimeiseen loppuottelupeliin, jossa Honka voitti Kouvot lukemin 72–71 ja varmisti Suomen mestaruuden.

NBA-varauksen myötä Koposelle ja Portlandin muille ykköskierroksen varauksille annettiin runsaasti peliaikaa vuoden 2008 NBA:n kesäliigassa. Otteluja oli kaiken kaikkiaan viisi, ja Koponen johdatti heti ensimmäisessä ottelussa Portlandin 78–73 voittoon Washington Wizardsista. Hän pelasi pelissä yli 29 minuuttia, joiden aikana hän teki 19 pistettä ja antoi kolme syöttöä. Ensimmäisen pelin jälkeen Koposen peli ei sujunut enää yhtä hyvin eivätkä heitotkaan menneet sisään, vaikka Koposen mukaan heitot ovat olleet aina hänen vahvuutensa. Koponen sai otteluissa keskimäärin 31 minuuttia peliaikaa, joiden aikana hän teki 13,2 pistettä ja antoi 3,4 syöttöä.

### Italia (2008–2012)

Air Avellinon ja Virtus Bolognan välinen ottelu kaudella 2009–2010
Kaudeksi 2008–2009 Koponen siirtyi Virtus Bolognaan nelivuotisella sopimuksella. Sopimukseen Koponen sai neuvoteltua jokaisen kauden jälkeen sopivan buyout-pykälän. Sopimus oli rahallisesti yhtä suuri kuin mitä Koponen olisi saanut pelatessaan NBA:ssa. Bolognaan siirtyi myös NBA:sta Earl Boykins, joka pelasi joukkueen aloittavana takamiehenä. Joukkueen valmentaja Renato Pasquali näki tilanteen hyvänä, sillä Boykinsin taidoista ja kokemuksesta olisi hyötyä myös Koposelle. Koponen aloitti kauden hyvin tehden kolmetoista pistettä Italian Supercupin loppuottelussa Montepaschi Sienaa vastaan. Varsinaisessa liigadebyytissään Koponen teki viisi pistettä kun Bologna voitti Angelico Biellan luvuin 83–72. Koposen mukaan hän ei saanut alkukauden peleissä paljon vastuuta, mutta kauden mennessä pitemmälle vastuuta tuli. Hän oli Brandon Jenningsin jälkeen liigan nuorin ammattilaispelaaja ja tuli pian tunnetuksi hyvästä puolustustyöskentelystään. EuroChallengen avausottelussa Koponen teki kuudessatoista minuutissa neljä pistettä Base Oostendea vastaan. Parhaan pelinsä eurokentillä hän pelasi tammikuussa Galatasaray Café Crownia vastaan, jolloin hän teki 17 pistettä. Koponen oli joukkueensa tehokkain Bolognan 104–91 voittoon päättyneessä ottelussa. Koponen johdatti joukkueensa aina EuroChallengen loppuotteluun, jossa sillä oli vastassa Cholet Basket. Bolognassa pidetty loppuottelu päättyi lopulta kotijoukkueen 77–75 voittoon, ja Koponen teki neljä pistettä. Samalla Koposesta tuli toinen suomalaispelaaja, joka on voittanut eurocupin. Ainoastaan Hanno Möttölä oli pystynyt tähän ennen häntä. Bolognan loppukausi meni huonosti, sillä se hävisi viimeiset neljä peliään ja putosi runkosarjan toiselta sijalta viidenneksi. Pudotuspeleissä Bologna sai vastaansa runkosarjassa neljänneksi sijoittuneen Benetton Trevison. Ennen pudotuspelien alkua Koponen loukkasi nilkkansa, minkä takia valmentaja ei pitänyt Koposta kentällä yhtä paljon kuin ennen. Vaikka Koponen vakuutti nilkan olevan kunnossa, ei valmentaja päästänyt häntä paljon kentälle. Seuran kausi päättyi pettymykseen, kun se hävisi Italian liigan puolivälierissä Benetton Trevisolle otteluvoitoin 3–2. Viimeisessä ottelussa Koponen heitti kolme pistettä kuudessa minuutissa. Kauden jälkeen seuran omistaja erotti seuran valmentajat ja haukkui Koposen kanssa peliajasta kamppailleen Earl Boykinsin, joka ei ollut vakuuttanut seuran johtoa. Lisäksi seuran presidentti vaati Koposelle lisää peliaikaa ja vastuuta.

Italian cupin loppuottelu vuonna 2010.
Kaudeksi 2009–2010 Bologna pienensi budjettiaan selvästi ja pelaajia joutui lähtemään seurasta. Koponen sanoi, että NBA:n kesäliigaan osallistuminenkaan ei ole täysin poissuljettua. Hän ei kuitenkaan osallistunut kesäliigaan vaan jatkoi pelaamistaan Bolognassa. Uudeksi valmentajaksi hankittiin Lino Lardo, joka suunnitteli Koposelle suurempaa roolia edelliskauteen verrattuna. Aloittavaksi takamieheksi ostettiin Andre Collins, joka kuitenkin loukkaantui kauden alussa ja Koposen vastuu kasvoi. Bologna aloitti kauden voitolla Montegranarosta. Koponen aloitti ottelun kentältä ja teki viisi pistettä 76–68-lukuihin päättyneessä ottelussa. Pelissä Kimmo Muurisen edustamaa Martos Napolia vastaan Koponen heitti kahdeksan pistettä, joka oli hänen siihen astisen uransa piste-ennätys Italian liigassa. Marraskuussa 2009 Virtus Bolognan presidentti kuitenkin sanoi, ettei ollut tyytyväinen Koposen esityksiin. Bolognan presidentti sanoikin, että jollei parempaa tulosta ala näkyä, niin seuraan hankittaisiin yhdysvaltalainen takamies. Myöhemmin seuran presidentti puhui Koposen kanssa ja rohkaisi Koposta olemaan itsekkäämpi hyökkäyksessä. Marraskuun lopulla Koponen teki uuden piste-ennätyksensä voittoon päättyneessä ottelussa sarjajohtaja Air Avellinoa vastaan. Hän pelasi 32 minuuttia, joiden aikana syntyi kahdeksantoista pistettä sekä kaksi syöttöä. Voiton ansiosta Bologna nousi jo runkosarjan kolmanneksi. Joulukuun alussa Koponen paransi taas piste-ennätystään ottelussa Carife Ferraraa vastaan. 90–73-voittoon päättyneessä ottelussa Koponen oli yhdessä David Mossin kanssa Bolognan paras pistemies tehtyään 24 pistettä. Helmikuussa Bologna pääsi Italian cupin loppuotteluun, jonka joukkue hävisi Montepaschi Sienalle lukemin 83–75. Koponen oli ottelussa joukkueensa paras pistemies yhdeksällätoista pisteellään. Huhtikuun lopulla Koposella havaittiin jalkapöydän rasitusmurtuma, jonka takia hän joutui lepäämään kolme kuukautta. Tämän takia Koponen ei voinut osallistua Bolognan pudotuspeliotteluihin.

Koponen palasi kentille lokakuussa 2010 supercupin loppuottelussa. Hän teki ottelussa yksitoista pistettä Sienaa vastaan. Kauden sarja-avauksessa Cantùa vastaan Koponen pelasi vain vähän, koska toipui vielä loukkaantumisesta. Hän tekikin vain kolme pistettä, mutta heitti voittokorin. Joulukuun lopulla Koponen paransi piste-ennätystään 36:een pisteeseen kun Bologna voitti Vanoli Cremanon kolmen jatkoajan jälkeen. Maaliskuussa 2011 Koponen ilmoitti, että kausi on todennäköisesti hänen viimeisensä Bolognassa. Hän sanoi myös, että Euroliigassa pelannut Unicaja Málaga olisi yrittänyt ostaa hänet joukkueeseen kesken kauden. Lisäksi toinen Euroliiga-seura olisi halunnut ostaa Koposen. Bologna eteni pudotuspeleihin, joissa se sai vastaan Montepaschi Sienan. Bologna hävisi ottelusarjan voitoin 3–1. Kesäkuussa 2011 Koponen ilmoitti mediassa olevansa tyytymätön Portlandiin, sillä seura piti hänen pelioikeuksistaan kiinni, muttei tehnyt kuitenkaan sopimusta. Yli viikko tämän jälkeen Portland kauppasi Koposen pelioikeudet Dallas Mavericksille varaustilaisuuden yhteydessä. Samassa kaupassa Dallasiin siirtyi myös Portlandin Rudy Fernández.

### Siirto Himkiin (2012–2016)

Toukokuussa 2012 Koponen siirtyi kolmen vuoden sopimuksella venäläiseen Himkiin. Joukkue oli varmistanut kaudeksi 2012–2013 pelipaikan myös Euroliigaan. Sopimukseen sisältyi myös mahdollisuus siirtyä NBA:han jokaisen pelikauden jälkeen. Koponen valittiin maaliskuussa 2013 Euroliigan viikon pelaajaksi, kun hän teki 23 pistettä ja antoi seitsemän syöttöä Fenerbahçea vastaan. Hän sai kunnianosoituksen historian kolmentena suomalaispelaajana Hanno Möttölän ja Teemu Rannikon jälkeen.

Himki pelasi kauden 2013–2014 Eurocupissa, jossa Koponen pelasi pisteiden valossa parhaan pelissä kolmannella kierroksella Hapoel Jerusalemia vastaan ja teki 20 pistettä. Joukkue eteni neljännesvälieriin, joissa se hävisi kuitenkin Valencialle. VTB-liigassa Himki voitti kaikki runkosarjan ottelunsa ja Koposen mukaan hänen vastuunsa joukkueessa oli kasvanut merkittävästi. Pudotuspeleissä Himki kuitenkin hävisi jo ensimmäisellä kierroksella Nižni Novgorodille.

Kaudella 2014–2015 Himki osallistui Eurocupiin, jossa Koponen pelasi pisteiden valossa kauden parhaat ottelunsa Zenitiä sekä Limogesia vastaan ja teki 24 pistettä molemmissa otteluissa. Seura eteni Eurocupin loppuotteluun, jossa se voitti Gran Canarian. Ratkaisevassa loppuottelussa Koponen teki 13 pistettä. Kauden päätteeksi hänet valittiin ensimmäisenä suomalaisena Eurocupin tähdistöjoukkueeseen. Himki selviytyi myös VTB-liigan loppuotteluihin, mutta hävisi suoraan Moskovan TsSKA:lle. Koponen kärsi loppuotteluiden aikana nivusvammasta, kun hän oli törmännyt välierissä omaan pelaajaansa. VTB-liigassa hänet valittiin kauden päätteeksi kuitenkin sarjan parhaaksi kuudenneksi pelaajaksi.

Kaudella 2015–2016 Himki eteni Euroliigassa kuudentoista parhaan joukkoon. Pisteiden valossa kauden parhaan pelinsä Koponen pelasi Olympiakosia vastaan ja teki 21 pistettä. VTB-liigassa hän teki keskimäärin 11,4 pistettä ottelua kohden, mutta joukkueen kausi päättyi välierissä, kun Himki hävisi TsSKA Moskovalle otteluvoitoin 3–0.

### FC Barcelona (2016–2018)

Koponen Barcelonan paidassa
Elokuussa 2016 espanjalainen eurooppalaisiin huippujoukkueisiin lukeutunut FC Barcelona osti Koposen Himkiltä 2+1-vuotisella sopimuksella. Pisteiden valossa Koponen pelasi ensimmäisellä Barcelona-kaudellaan siihenastisen uransa parhaan kauden Euroliigassa ja teki 10,1 pistettä ottelua kohden. Pisteiden valossa kauden parhaan pelinsä hän pelasi kierroksella kahdeksantoista Anadolu Efesiä vastaan ja teki 20 pistettä. Joukkue ei kuitenkaan edennyt runkosarjaa pidemmälle. Kotimaan sarjassa Barcelona eteni puolivälieriin, joissa se hävisi Valencialle.

Kauden 2017–2018 alkua Koposta vaivasti olkapäävamma, eikä pelillistä vastuuta tullut tarpeeksi. Kesken kauden joukkue vaihtoi valmentajaksi Svetislav Pešićin, jolloin hänen pelivastuunsa kasvoi. Erityisen hyvin Koponen onnistui kolmen pisteen heitoissa, joissa hänen onnistumisprosenttinsa 51,1 oli koko sarjan neljänneksi korkein. Euroliigassa FC Barcelona ei päässyt pudotuspeleihin, vaan sijoittui vasta kolmanneksitoista. Kotimaassa seura voitti kuitenkin cup-mestaruuden, mutta jäi välieriin.

Kesäkuussa 2018 FC Barcelona ilmoitti, ettei se käytä optiovuottaan ja jätti sopimuksen uusimatta.

### FC Bayern München (2018–)

Heinäkuussa 2018 uutisoitiin Koposen tehneen saksalaisen FC Bayern Münchenin kanssa kolmivuotisen sopimuksen.

Maajoukkue
----------

Suomen koripallomaajoukkueen valmentaja Henrik Dettmann nosti Koposen maajoukkueeseen kesällä 2006. Koponen pelasi maajoukkueessa aluksi Petri Virtasen ja Teemu Rannikon takana. Rannikon loukkaantuessa vuonna 2007 Koponen joutui olemaan Suomen ykköstakamies vuoden 2009 EM-karsinnoissa. Hän suoriutui peleistä hyvin, vaikka Koposen omasta mielestä ottelu Bulgariaa vastaan oli huono. Koponen teki EM-karsinnoissa keskimäärin 13,8 pistettä ja antoi 2,7 syöttöä ottelua kohden. Viimeisessä ottelussa Italiaa vastaan Koponen teki 26 pistettä, mikä sivusi hänen entistä maajoukkueen piste-ennätystään.

Vuoden 2013 EM-kilpailuissa Koponen voitti turnauksen riistokuninkuuden ja sijoittui korisyttötilastossa toiseksi.

Koponen pelasi Suomen joukkueessa merkittävässä roolissa vuoden 2014 MM-kisoissa. Hän oli kisojen paras koriin johtaneiden syöttöjen antaja.

Pelityyli
---------

Suomen maajoukkueen päävalmentaja Henrik Dettmannin mukaan Koponen pelaa yleensä pelinrakentajana, mutta hän pystyy pelaamaan myös heittävänä takamiehenä. Tosin pelatessaan heittävänä takamiehenä Koposelle tulee ongelmia, koska hän on tottunut olemaan enemmän pallon kanssa. Italiassa Koponen tuli tunnetuksi hyvästä puolustustyöskentelystään sekä energisyydestään, jonka hän toi kentälle tullessaan mukanaan. Koposelle tämä tuli yllätyksenä, sillä Suomessa häntä on yritetty saada puolustamaan enemmän. Lisäksi Koposelle on sanottu, että hänen pitäisi heittää enemmän, koska hän on hyvä heittäjä.

Yksityiselämä
-------------

Koposen äiti Sonja Koponen on entinen koripallon SM-sarjan pelaaja. Hän pelasi kolme kautta Helsingin Jyryssä 1970–1980-luvuilla. Biologisen isänsä Koponen tietää ainoastaan etunimeltä eikä pidä häneen yhteyttä. Koponen sai lapsen elämänkumppaninsa Linda Hatakan kanssa toukokuussa 2015.

Koponen valmistui Mäkelänrinteen urheilulukiosta 19-vuotiaana. Hän suoritti varusmiespalveluksensa Urheilukoulussa vuonna 2008.

Koponen loukkaantui Barcelonassa 19. syyskuuta 2016 tapahtuneessa auto-onnettomuudessa.

Saavutukset
-----------

### Joukkuesaavutukset

Italia **Virtus Bologna**

* EuroChallenge: 2009

Suomi **Espoon Honka**

* 2 × Suomenmestaruus: 2007, 2008
* SM-pronssia: 2006

Venäjä **Himki BK**

* ULEB Eurocup: 2015

Espanja **FC Barcelona**

* Espanjan Cup: 2018

Saksa **FC Bayern München**

* Bundesliiga: 2019

### Henkilökohtaiset saavutukset

* Korisliigan vuoden pelaaja: 2008
* Vuoden koripalloilija: 2008, 2011, 2012, 2013, 2014, 2015, 2016
* Vuoden nuori urheilija: 2007
* Euroliigan viikon pelaaja 2013
* Eurocupin ensimmäinen tähdistöjoukkue: 2015

Tilastot
--------

### Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2004–2005 | Espoon Honka | Korisliiga | 14 | 25,0 % | 40,0 % | 71,4 % | 0,3 | 0,1 | 0,4 | 0,4 | 1,2 | 0,2 | 0,0 | 1,5 | 21 |
| 2005–2006 | Espoon Honka | Korisliiga | 21 | 53,7 % | 31,6 % | 73,3 % | 1,0 | 0,4 | 1,3 | 0,8 | 0,8 | 0,9 | 0,1 | 5,5 | 116 |
| 2006–2007 | Espoon Honka | Korisliiga | 22 | 52,9 % | 44,9 % | 81,1 % | 0,6 | 1,7 | 2,3 | 4,4 | 3,0 | 1,5 | 0,1 | 12,9 | 283 |
| 2007–2008 | Espoon Honka | Korisliiga | 22 | 59,4 % | 43,8 % | 75,7 % | 0,4 | 2,9 | 3,2 | 3,9 | 2,9 | 1,5 | 0,2 | 19,0 | 419 |
| 2008–2009 | Virtus Bologna | Serie A | 30 | 36,7 % | 23,9 % | 75,8 % | 0,2 | 0,9 | 1,1 | 0,8 | 0,9 | 0,7 | 0,0 | 2,8 | 94 |
| 2008–2009 | Virtus Bologna | EuroChallenge | 15 | 56,7 % | 39,4 % | 87,5 % | 0,3 | 1,6 | 1,9 | 1,0 | 0,9 | 0,7 | 0,0 | 5,8 | 87 |
| 2009–2010 | Virtus Bologna | Serie A | 23 | 63,9 % | 39,8 % | 77,8 % | 0,3 | 2,0 | 2,3 | 1,8 | 1,5 | 1,4 | 0,2 | 11,3 | 260 |
| 2010–2011 | Virtus Bologna | Serie A | 30 | 49,6 % | 35,1 % | 86,0 % | 0,6 | 2,0 | 2,6 | 2,1 | 1,9 | 1,4 | 0,1 | 12,1 | 363 |
| 4 kautta | **YHTEENSÄ** | Korisliiga | 79 | 54,3 % | 42,4 % | 77,4 % | 0,6 | 1,4 | 1,9 | 2,8 | 2,1 | 1,1 | 0,1 | 10,6 | 839 |
| 3 kautta | **YHTEENSÄ** | Serie A | 86 | 51,2 % | 34,7 % | 81,4 % | 0,3 | 1,6 | 1,9 | 1,5 | 1,4 | 1,1 | 0,1 | 8,3 | 717 |
| 1 kausi | **YHTEENSÄ** | EuroChallenge | 15 | 56,7 % | 39,4 % | 87,5 % | 0,3 | 1,6 | 1,9 | 1,0 | 0,9 | 0,7 | 0,0 | 5,8 | 87 |

### Pudotuspelit

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005–2006 | Espoon Honka | Korisliiga | 5 | 75,0 % | 100 % | 50,0 % | 0,4 | 0,0 | 0,4 | 0,2 | 1,2 | 0,2 | 0,0 | 2,0 | 10 |
| 2006–2007 | Espoon Honka | Korisliiga | 2 | 63,6 % | 0,0 % | 85,7 % | 0,0 | 2,5 | 2,5 | 3,0 | 5,5 | 0,5 | 0,0 | 13,0 | 26 |
| 2007–2008 | Espoon Honka | Korisliiga | 7 | 57,6 % | 47,6 % | 73,3 % | 0,1 | 2,4 | 2,6 | 4,7 | 2,7 | 2,0 | 0,0 | 15,6 | 109 |
| 2008–2009 | Virtus Bologna | Serie A | 5 | 50,0 % | 20,0 % | 100,0 % | 0,0 | 0,3 | 0,3 | 0,0 | 0,3 | 0,3 | 0,0 | 1,8 | 7 |
| 3 kautta | **YHTEENSÄ** | Korisliiga | 14 | 60,4 % | 46,7 % | 77,4 % | 0,2 | 1,6 | 1,8 | 2,9 | 2,6 | 1,1 | 0,0 | 10,4 | 145 |
| 1 kausi | **YHTEENSÄ** | Serie A | 5 | 50,0 % | 20,0 % | 100,0 % | 0,0 | 0,3 | 0,3 | 0,0 | 0,3 | 0,3 | 0,0 | 1,8 | 7 |

* *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

Katso myös
----------

* Luettelo Italian sarjoissa pelanneista suomalaisista koripalloilijoista

Lähteet
-------

* Taatila, Hippo: Mikä kesä?.  *Kori-lehti*, 1.9.2006, nro 4/2006, s. 14–16.  Suomen Koripalloliitto.
* Taatila, Hippo: Päämääränä Puola.  *Kori-lehti*, 30.7.2009, nro 2/2009, s. 4–7.  Suomen Koripalloliitto.

### Viitteet

1. ↑  Suomi hullaannutti Ranska-voitollaan täyden katsomon *basket.fi*.  17.8.2009. Suomen Koripalloliitto ry. Viitattu 15.11.2009.
2. 1 2 3 4  Petteri Koponen *Basket.fi*. Suomen Koripalloliitto. Viitattu 5.7.2018.
3. ↑  Kuka: Petteri Koponen *HS.fi*.  2.7.2014.  Arkistoitu 4.9.2014. Viitattu 4.9.2014.
4. 1 2  Koponen varattiin NBA Draftin ensimmäisellä kierroksella  29.6.2007. Suomen Koripalloliitto. Viitattu 14.11.2009.
5. 1 2  Petteri Koponen Italiaan  21.8.2008. Iltalehti. Viitattu 14.11.2009.
6. ↑  Petteri Koposen upea ura päättyi tunteikkaasti *is.fi*.  13.9.2022. Viitattu 29.8.2023.
7. 1 2 3 4 5  Roslund, Riku: Petteri Koponen - Väärässä paikassa (Internet Archive) *Aamulehti*.  22.02.2008.  Arkistoitu 3.2.2010. Viitattu 4.9.2014.
8. ↑  Tuominen, Antti: NBA-varaus halusi alun perin jalkapalloilijaksi.  29.6.2008. Ruotuväki.  Arkistoitu 29.9.2009. Viitattu 15.11.2009.
9. ↑  Petteri Koponen – koripallovuoden komeetta  28.12.2006. Suomen Koripalloliitto. Viitattu 13.11.2009.
10. 1 2  Petteri Koponen Suomen Koripalloliitto. Viitattu 13.11.2009.
11. 1 2  Koponen kypsyy Hongassa Euroopan kentille  27.9.2006. Suomen Koripalloliitto. Viitattu 13.11.2009.
12. ↑  Finaaliin edennyt LrNMKY pudotti Hongan pronssipeleihin  14.4.2006. Suomen Koripalloliitto. Viitattu 15.11.2009.
13. ↑  Honka päätti kautensa pronssijuhliin  20.4.2006. Suomen Koripalloliitto. Viitattu 15.11.2009.
14. ↑  Paikallistaisto Honka-ToPo maanantaina Urheilukanavalla  4.2.2007. Suomen Koripalloliitto.  Arkistoitu 4.9.2014. Viitattu 13.11.2009.
15. ↑  Hongan Koponen valittu maailman joukkueeseen  5.2.2007. Suomen Koripalloliitto. Viitattu 13.11.2009.
16. ↑  Koponen valittu tähdistöottelun aloitusviisikkoon  5.4.2007. Suomen Koripalloliitto. Viitattu 13.11.2009.
17. ↑  Koponen maailman joukkueen eliittiä Memphisissä  8.4.2007. Suomen Koripalloliitto. Viitattu 13.11.2009.
18. ↑  Hongasta upeasti Suomen mestari  24.4.2007. Suomen Koripalloliitto. Viitattu 13.11.2009.
19. ↑  Koponen osallistuu NBA-draftiin  18.6.2007. Suomen Koripalloliitto. Viitattu 14.11.2009.
20. ↑  Petteri Koponen palasi Suomeen  17.7.2007. Suomen Koripalloliitto. Viitattu 14.11.2009.
21. ↑  NBA-varaus Koponen pelaa Espoon Hongassa  30.8.2007. Suomen Koripalloliitto. Viitattu 14.11.2009.
22. ↑  Koponen palaa Hongan ruotuun  14.12.2007. Suomen Koripalloliitto. Viitattu 14.11.2009.
23. ↑  Korisliigan puolivälierien tilastotärpit  26.3.2008. Suomen Koripalloliitto. Viitattu 15.11.2009.
24. ↑  Koposen kovuus on tullut yllätyksenä Toiviaisellekin  31.3.2008. Suomen Koripalloliitto. Viitattu 15.11.2009.
25. ↑  Petteri Koposen peukalossa murtuma  15.4.2008. Suomen Koripalloliitto. Viitattu 15.11.2009.
26. ↑  Petteri Koposen peukalossa murtuma  15.4.2008. Savon Sanomat. Viitattu 14.11.2009. [vanhentunut linkki]
27. ↑  Scott säkitti Hongalle kultaa  27.4.2008. Suomen Koripalloliitto. Viitattu 14.11.2009. [vanhentunut linkki]
28. ↑  Anhava, Maunu: NBA-näytöt annettu.  *Kori-lehti*, 15.8.2008, nro 3/2008, s. 11.  Suomen Koripalloliitto.
29. ↑  Koponen avasi NBA:n kesäliigan vakuuttavasti  15.7.2008. Suomen Koripalloliitto. Viitattu 14.11.2009.
30. ↑  Bayless, Koponen lead Blazers to Summer League win  15.7.2008. NBA. Viitattu 20.11.2009. (englanniksi)
31. ↑  Petteri Koponen palasi Suomeen  23.7.2008. Suomen Koripalloliitto. Viitattu 14.11.2009.
32. ↑  Summerleague 2008 NBA. Viitattu 14.11.2009. (englanniksi)
33. ↑  Petteri Koponen siirtyy Italiaan NBA-palkalla  21.8.2008. MTV3. Viitattu 14.11.2009.
34. ↑  Bolognan Pasquali ja Boykins hiomaan Koposta pelintekijänä  19.9.2008. Suomen Koripalloliitto. Viitattu 14.11.2009.
35. ↑  Koposen Bologna jäi Sienan jalkoihin Italian Supercupissa  5.10.2008. Suomen Koripalloliitto. Viitattu 14.11.2009.
36. ↑  Koposen Bologna aloitti Italian liigan voitolla  12.10.2008. Turun Sanomat. Viitattu 14.11.2009. [vanhentunut linkki]
37. 1 2  Koponen opettelee ammattilaiseksi Bolognassa  27.11.2008. Suomen Koripalloliitto. Viitattu 14.11.2009.
38. ↑  Petteri Koponen (Virtus Bolognafiere) FIBA Europe. Viitattu 14.11.2009. (englanniksi)
39. ↑  Third Quarter Decisive As Virtus Overcome Galatasaray  27.1.2009. FIBA Europe. Viitattu 20.11.2009. (englanniksi)
40. 1 2  Koponen ja Virtus juhlivat Eurochallengen voittoa  26.4.2009. Suomen Koripalloliitto. Viitattu 13.11.2009.
41. ↑  Virtus Bolognafiere beat brave Cholet  26.4.2009. FIBA Europe. Viitattu 20.11.2009. (englanniksi)
42. ↑  Petteri Koponen FIBA.comin haastattelussa  28.4.2009. Suomen Koripalloliitto. Viitattu 14.11.2009.
43. ↑  Koposen Virtus Bolognan runkosarjaurakka päättyi  11.5.2009. Suomen Koripalloliitto. Viitattu 14.11.2009.
44. ↑  Koposen Bologna kohtaa Trevison  12.5.2009. Turun Sanomat. Viitattu 14.11.2009. [vanhentunut linkki]
45. 1 2  Petteri Koposen seura Virtus Bologna uudistuu rajusti  8.6.2009. Helsingin Sanomat. Viitattu 14.11.2009. [vanhentunut linkki]
46. ↑  Koposen seura Virtus putosi  29.5.2009. Turun Sanomat. Viitattu 14.11.2009. [vanhentunut linkki]
47. ↑  Koposen Virtus Bologna käymistilassa  8.6.2009. Suomen Koripalloliitto. Viitattu 17.6.2009.
48. ↑  Petteri Koponen valmistautuu toiseen ammattilaiskauteensa  14.9.2009. Suomen Koripalloliitto. Viitattu 14.11.2009.
49. ↑  Koponen avasi voitokkaasti  12.10.2009. Turun Sanomat. Viitattu 14.11.2009. [vanhentunut linkki]
50. ↑  Koposen Bologna voittoon Italian liigan suomalaispelissä  26.10.2009. YLE. Viitattu 14.11.2009.
51. ↑  Sabatini: «Orgoglioso dei 7.500 spettatori E per la Virtus lancio lo sponsor low cost»  10.11.2009. Corriere di Bologna. Viitattu 14.11.2009. (italiaksi)
52. ↑  Petteri Koponen: "Minulla on enemmän vapauksia kuin vielä kaksi kuukautta sitten"  22.12.2009. Suomen Koripalloliitto. Viitattu 22.11.2009.
53. ↑  Petteri Koponen heitti komeat ennätyspisteensä Italiassa  23.11.2009. Helsingin Sanomat.  Arkistoitu 25.11.2009. Viitattu 23.11.2009.
54. ↑  Petteri Koponen nakkeli piste-ennätyksensä  6.12.2009. MTV3. Viitattu 8.12.2009.
55. ↑  Montepaschi-Canadian Solar 83-75 (38-33), Coppa Italia a Siena  21.2.2010. Lega Basket Serie A. Viitattu 21.2.2010. (italiaksi)
56. ↑  Petteri Koposen kausi paketissa  21.4.2010. YLE. Viitattu 21.4.2010. [vanhentunut linkki]
57. ↑  Koponen palasi kentälle Italian Supercupin finaalissa  10.10.2010. Suomen Koripalloliitto. Viitattu 17.12.2010.
58. ↑  Rannikko ja Koponen voittojen takuumiehinä Serie A:n avauskierroksella  17.10.2010. Suomen Koripalloliitto. Viitattu 17.12.2010.
59. ↑  Petteri Koponen takoi hurjan pistemäärän  26.12.2010. MTV3. Viitattu 6.1.2011.
60. ↑  Seiro, Arno: Bologna myymässä Koposen.  *Helsingin Sanomat*, 14.3.2011.
61. ↑  Siena ampui kovilla, Koposen Bolognan kausi päätökseen  26.5.2011. Suomen Koripalloliitto. Viitattu 24.6.2011.
62. ↑  Petteri Koponen: Will Trail Blazers fans ever see the Finnish guard?  16.6.2011. OregonLive. Viitattu 24.6.2011. (englanniksi)
63. ↑  Blazers, Nuggets deal point guards on draft night  23.6.2011. NBA. Viitattu 24.6.2011. (englanniksi)
64. ↑  BC Khimki inks Koponen to three-year deal  31.5.2012. Euroliiga. Viitattu 3.6.2012. (englanniksi)
65. ↑  Himki-johto innoissaan Koposen taidoista  1.6.2012. Helsingin Sanomat.  Arkistoitu 4.6.2012. Viitattu 3.6.2012.
66. ↑  Koponen valittiin Euroliigan viikon pelaajaksi  23.3.2013. YLE Urheilu. Viitattu 30.3.2013.
67. ↑  Koponen, Petteri 2013-2014 Euroliiga. Viitattu 5.7.2018.
68. ↑  Himki väkevässä vireessä - Mitä Koponen miettii kaudestaan?  9.4.2014. YLE Urheilu. Viitattu 5.7.2018.
69. ↑  Petteri Koponen lataa akkuja ennen maajoukkueleirityksiä  29.5.2014. YLE Urheilu. Viitattu 5.7.2018.
70. ↑  Koponen, Petteri 2014-2015 Euroliiga. Viitattu 3.7.2018.
71. ↑  Koponen historiallisesta valinnastaan Eurocupin tähdistöön: "Kova juttu"  17.4.2015. YLE Urheilu. Viitattu 3.7.2018.
72. ↑  Petteri Koposen huippukausi palkittiin taas: "Suuri kunnia"  4.5.2015. YLE Urheilu. Viitattu 3.7.2018.
73. ↑  Petteri Koponen: Pitkä kausi päätökseen  11.6.2015. YLE Urheilu. Viitattu 3.7.2018.
74. ↑  Koponen, Petteri 2015-2016 Euroliiga. Viitattu 3.7.2018.
75. ↑  Koposen tehot eivät riittäneet, Himkin kausi päättyi VTB-liigan välieriin  25.5.2016. YLE Urheilu. Viitattu 3.7.2018.
76. ↑  Historiallinen suomalaissiirto toteutui: FC Barcelona hankki Petteri Koposen  16.8.2016. Suomen Koripalloliitto. Viitattu 17.8.2016.
77. ↑  Koponen, Petteri 2016-2017 Euroliiga. Viitattu 3.7.2018.
78. ↑  El Barça Lassa se despide de un año para olvidar en Valencia  27.5.2017. sport€s. Viitattu 5.7.2017. (espanjaksi)
79. 1 2  Vahva loppukausi lämmitti Koposta  15.6.2018. Suomen Koripalloliitto. Viitattu 5.7.2018.
80. ↑  Statistics Euroliiga. Viitattu 5.7.2018.
81. ↑  Barcelona ei halunnut pitää Koposta – matkaako Susijengin tähti seuraavaksi NBA:han? *yle.fi*. Viitattu 5.7.2018.
82. ↑  Hiilloskorpi, Henriikka: Koripalloilija Petteri Koponen siirtyy Bayern Müncheniin *Yle Uutiset*.  24.7.2018. Yleisradio. Viitattu 26.7.2018.
83. ↑  Taatila 2006 s. 14–16
84. 1 2  Taatila 2009 s. 4–7
85. ↑  Petteri Koponen Eurobasket 2009.  Arkistoitu 27.9.2009. Viitattu 14.11.2009. (englanniksi)
86. ↑  Suomi päätti koriskarsinnat makealla Italia-voitolla  21.8.2009. YLE. Viitattu 14.11.2009.
87. ↑
88. ↑  MM-kilpailut 2014 *Basket.fi*. Suomen Koripalloliitto.  Arkistoitu 6.10.2014. Viitattu 4.9.2014.
89. ↑  Koponen vei MM-kisojen syöttökuninkuuden *Basket.fi*.  15.9.2014. Suomen Koripalloliitto. Viitattu 9.9.2015.
90. ↑  Prospect profile NBA. Viitattu 14.11.2009. (englanniksi)
91. ↑  Sonja Koponen *Baskethotel.com*.  Arkistoitu 4.9.2014. Viitattu 4.9.2014.
92. ↑  Mamma uskoi loppuun asti  29.06.2007. Aamulehti. Viitattu 15.11.2009. [vanhentunut linkki]
93. ↑
94. ↑  Petteri Koposesta tuli isä *Ilta-Sanomat*.  25.5.2015. Viitattu 5.11.2016.
95. ↑  Koposen tie Malmin lähiöstä NBA:n loisteeseen  29.6.2007. Aamulehti. Viitattu 15.11.2009. [vanhentunut linkki]
96. ↑  Hongan Koponen marssii siviiliin ja mestaruusjahtiin  26.3.2008. Suomen Koripalloliitto. Viitattu 14.11.2009.
97. ↑  Ei puhelinta, ei tv:tä - Petteri Koponen puhuu nyt viikkojen karusta toipilasjaksosta rajun kolarin jälkeen: "Se oli pelottavaa" *iltalehti.fi*. Viitattu 5.11.2016.
98. ↑  Petteri Koponen äänestettiin Korisliigan vuoden pelaajaksi  7.5.2008. Suomen Koripalloliitto. Viitattu 20.11.2009.
99. ↑  MM-kisojen syöttökuningas Koponen jälleen Vuoden koripalloilija *Basket.fi*.  13.1.2015. Suomen Koripalloliitto.  Arkistoitu 4.3.2016. Viitattu 30.7.2015.
100. ↑  Vuoden urheilijoita valittu jo 60 vuoden ajan – Tero Pitkämäelle vuoden urheilija 2007 -titteli  19.12.2007. Suomen Olympiakomitea.  Arkistoitu 13.1.2010. Viitattu 20.11.2009.
101. ↑  Korisliiga, 2004-2005 Pelikausi Suomen Koripalloliitto. Viitattu 20.11.2009.
102. 1 2  Korisliiga, 2005-2006 Pelikausi Suomen Koripalloliitto. Viitattu 20.11.2009.
103. 1 2  Korisliiga, 2006-2007 Pelikausi Suomen Koripalloliitto. Viitattu 20.11.2009.
104. 1 2  Korisliiga, 2007-2008 Pelikausi Suomen Koripalloliitto. Viitattu 20.11.2009.
105. 1 2 3  Petteri Koponen Statistiche totali Lega Basket Serie A. Viitattu 24.6.2011. (italiaksi)
106. ↑  Petteri Koponen (Virtus Bolognafiere) FIBA Europe. Viitattu 20.11.2009. (englanniksi)
107. ↑  Petteri Koponen Stagione 2008/2009 Lega Basket Serie A. Viitattu 20.11.2009. (italiaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Petteri Koponen**.
* Legabasketin pelaajaprofiili (italiaksi)
* DraftExpress – Draft Express (Arkistoitu – Internet Archive) (englanniksi)
* NBA:n pelaajaprofiili (englanniksi)

|  |  |  |
| --- | --- | --- |
| Edeltäjä:**Sami Lehtoranta** | **Korisliigan vuoden pelaaja**2007–08 | Seuraaja:**Antti Nikkilä** |

|  |  |  |
| --- | --- | --- |
| Edeltäjä:**Teemu RannikkoTeemu Rannikko** | **Vuoden koripalloilija**20082011–2014 | Seuraaja:**Teemu Rannikko–** |

|  |  |  |
| --- | --- | --- |
| Edeltäjä:**James Augustine** | **VTB-liigan paras kuudes pelaaja**2014–2015 | Seuraaja:**–** |

Suomen joukkue – Koripallon EM-kilpailut 2011
4 Koivisto |
5 Nikkilä |
6 Muurinen |
7 Huff |
8 Lee |
9 Mäkäläinen |
10 Kotti |
11 Koponen |
12 Salin |
13 Möttölä |
14 Virtanen |
15 Rannikko |
Valmentaja Dettmann

Suomen joukkue – Koripallon EM-kilpailut 2013
4 Koivisto |
5 Nikkilä |
6 Muurinen |
7 Huff |
8 Lee |
9 Salin |
10 Kotti |
11 Koponen |
12 Haanpää |
13 Möttölä |
14 Ahonen |
15 Rannikko |
Valmentaja Dettmann

Suomen joukkue – Koripallon MM-kilpailut 2014
4 Koivisto |
5 Murphy |
6 Muurinen |
7 Huff |
8 Lee |
9 Salin |
10 Kotti |
11 Koponen |
12 Nuutinen |
13 Möttölä |
14 Lehto |
15 Rannikko |
Valmentaja Dettmann

Suomen joukkue – Koripallon EM-kilpailut 2015
4 Koivisto |
7 Huff |
8 Lee |
9 Salin |
10 Kotti |
11 Koponen |
12 Nuutinen |
21 Kaunisto |
24 Cavén |
30 Ahonen |
31 Wilson |
33 Murphy |
Valmentaja Dettmann

Suomen joukkue – Koripallon EM-kilpailut 2017
4 Koivisto |
7 Huff |
8 Lee |
9 Salin |
10 Kotti |
11 Koponen |
12 Nuutinen |
15 Rannikko |
22 Lindbom |
23 Markkanen |
31 Wilson |
33 Murphy |
Valmentaja Dettmann

Suomen joukkue – Koripallon EM-kilpailut 2022
1 Little |
7 Huff |
9 Salin |
11 Koponen |
14 Kantonen |
18 Jantunen |
19 Valtonen |
20 Madsen |
21 Maxhuni |
23 Markkanen |
35 Seppälä |
41 Palmi |
Valmentaja Tuovi